钦定古今图书集成/明伦汇编/家范典/第007卷 > 性理会通 > 《赠韩维曾祖处均燕国公敕》前人
## 钦定古今图书集成/明伦汇编/家范典/第007卷 > 性理会通 > 《赠韩维曾祖处均燕国公敕》前人

“汉诸袁之父子四世，继出五公；唐诸温之兄弟同时，
并列三省。著在《国史》，古无拟伦。眷予世臣，有若韩氏。
亿事仁祖，始参大政；笃生三子，咸秉国成。岂惟嗣世
之贤，实赖积善之报。”某官某曾祖某，潜德不耀，久而
自彰。天祚厥家，世济其美。盛矣曾孙之贵，蔚为三寿
之朋。逮予缵嗣之初，继受艰难之托。允文而靖，既直
且温。旋观纯德之全，尚识遗风之自。是用因上公之
旧秩，开北国之新封。仰以增庙室之光华，俯以慰烝
尝之怵惕。